
Online irányítású robotkaralkalmazási lehetőségei az oktatásban

A projekt fő célkitűzései, egy online irányítású robotkar szoftverhátterének kidolgozása és az oktatásban való részvételének lehetővé tétele. A robotkar elsősorban űrkutatási szimulációk kivitelezésére szolgál középiskolai –és akár felsőoktatási – intézmények számára. De a természettudományok területén is sokrétűen felhasználható. Egyben remek tanulási lehetőség, ösztönöz akár a csapatmunkára és akár az önálló logikus gondolkodásra is. Mindeközben persze megtapasztalhatók a korlátai is, és adódhatnak problémák, amiket meg kell oldani, ezzel is serkenti a diákokat a gondolkodásra. A lényege, hogy egy távoli virtuális laboratórium falai között van elhelyezve a robotkar, ahol szimulált bolygófelszíni körülmények adottak. A diákok interneten keresztül tudnak csatlakozni a robotkarhoz és átvenni annak vezérlését, tudományos feladatok szimulációinak végrehajtása céljából. Ez azt hivatott imitálni, mintha egy irányító központból vezérelnének egy bolygófelszíni kutatószondát. A robotkar oktatásban való előnyein és lehetőségein kívül bemutatásra kerül a szoftverháttere.



